Up-155/04
Natisni
Opravilna št.:
Up-155/04
Datum odločitve:
20. 9. 2004
ECLI:
ECLI:SI:USRS:2004:Up.155.04
Akt:
Ustavna pritožba A. A. zoper sklep Višjega sodišča v Ljubljani št. I Cp 729/2000 z dne 14. 1. 2001 v zvezi s sklepom Okrožnega sodišča v Ljubljani št. I P 1240/95 z dne 15. 2. 2000 in z dne 27. 3. 2000

Ustavna pritožba A. A. zoper sklep Ustavnega sodišča št. Up- 142/01 z dne 20. 3. 2003
Izrek:
Ustavna pritožba A. A. zoper sklep Višjega sodišča v Ljubljani št. I Cp 729/2000 z dne 14. 1. 2001 v zvezi s sklepom Okrožnega sodišča v Ljubljani št. I P 1240/95 z dne 15. 2. 2000 in z dne 27. 3. 2000 se zavrže.

Ustavna pritožba A. A. zoper sklep Ustavnega sodišča št. Up- 142/01 z dne 20. 3. 2003 se zavrže.
Evidenčni stavek:
Ker pritožnik niti ne navaja, da naj bi v obravnavani zadevi šlo za primer, ki bi opravičeval izjemno obravnavanje prepozne ustavne pritožbe, je Ustavno sodišče ustavno pritožbo zavrglo.
Pritožba zoper sklep ustavnega sodišča o nesprejemu ni dopustna, prav tako ga ni mogoče izpodbijati z ustavno pritožbo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.4.52.7 - Ustavno sodstvo - Postopek - Procesne predpostavke v postopku ustavne pritožbe - Pogoji za obravnavanje prepozne ustavne pritožbe.
Pravna podlaga:
Člen 50.1, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 2. 2004
Vrsta odločitve:
sklep
Vrsta rešitve:
zavrženje
Dokument:
US23882
Up-155/04-5
20. 9. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 2. septembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper sklep Višjega sodišča v Ljubljani št. I Cp 729/2000 z dne 14. 1. 2001 v zvezi s sklepom Okrožnega sodišča v Ljubljani št. I P 1240/95 z dne 15. 2. 2000 in z dne 27. 3. 2000 se zavrže.
2. Ustavna pritožba A. A. zoper sklep Ustavnega sodišča št.
Up-142/01 z dne 20. 3. 2003 se zavrže.
Obrazložitev
1. Pritožnik je v ustavni pritožbi navedel, da je prejel sklep Ustavnega sodišča št. Up-142/01 z dne 20. 3. 2003 o nesprejemu ustavne pritožbe zoper sklep Višjega sodišča v Ljubljani št. I Cp 729/2000 z dne 14. 1. 2001 v zvezi s sklepom Okrožnega sodišča v Ljubljani št. I P 1240/95 z dne 15. 2. 2000 in z dne 27. 3. 2000. Ustavnemu sodišču predlaga, naj ponovno odloči o njegovi ustavni pritožbi kljub izteku "pritožbenega roka." 2. Odločitve sodišč, ki jih pritožnik navaja v ustavni pritožbi, so že bile predmet odločanja o ustavni pritožbi.
Kolikor bi bilo mogoče pritožnikove navedbe v ustavni pritožbi razumeti kot ponovno ustavno pritožbo zoper iste odločitve sodišč, jo je treba zavreči. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka. Pogoj za izjemno obravnavanje ustavne pritožbe kljub zamudi roka je, da je že iz ustavne pritožbe in priloženih listin mogoče zaključiti, da so bile z izpodbijanim aktom očitno hudo kršene pritožnikove človekove pravice ali temeljne svoboščine. Za tak primer pa v obravnavani zadevi ne gre, poleg tega pritožnik tega v ustavni pritožbi niti ne zatrjuje.
3. Kolikor bi bilo mogoče navedbe pritožnika razumeti kot pritožbo oziroma kot ustavno pritožbo zoper sklep Ustavnega sodišča št. Up-142/01 z dne 20. 3. 2003, pa je ustavna pritožba nedopustna. Ustavna pritožba namreč ni pravno sredstvo, s katerim bi bilo mogoče izpodbijati odločitve Ustavnega sodišča. Ustavno sodišče je že sprejelo stališče, da odločb ali sklepov Ustavnega sodišča ne glede na to, ali so izdani v postopku ocene ustavnosti oziroma zakonitosti predpisov ali v postopku ustavne pritožbe, ni mogoče izpodbijati z ustavno pritožbo (glej npr. sklep št. Up-331/98 z dne 4. 3. 1999, Uradni list RS, št. 17/99 in OdlUS VIII, 120). Zakon o Ustavnem sodišču (Uradni list RS, št. 15/94 - v nadaljevanju ZUstS) v tretjem odstavku 55. člena tudi izrecno določa, da zoper odločitev senata, sprejeto v postopku preizkusa ustavne pritožbe, ni pritožbe. To pomeni, da zoper odločitev o zavrženju, sprejemu ali nesprejemu ustavne pritožbe pritožba ni dopustna.
4. Glede na vse navedeno je Ustavno sodišče ustavno pritožbo zavrglo kot prepozno oziroma kot nedopustno.
5. Senat Ustavnega sodišča je sprejel ta sklep na podlagi prve alineje prvega odstavka 55. člena in prvega odstavka 55. člena v zvezi s prvim odstavkom 50. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger